Uzbekistan Airports

** „Uzbekistan Airports“ AJ**  (, ) – Oʻzbekiston Respublikasining barcha xalqaro aeroportlarining yagona boshqaruv organini boshqaruvchi tashkilot. AJ boshqaruvdagi jamiyatlarda infratuzilma, ishlab chiqarish, tijorat va moliyaviy jarayonlarni modernizatsiya qilish va optimallashtirishga qaratilgan chora-tadbirlarni ishlab chiqadi va amalga oshiradi, aeroportlarni strategik rivojlantirishsiyosatini belgilaydi. 2024-yil 22-yanvar holatiga koʻra, „Uzbekistan Airports“ aksiyadorlik jamiyatining ustav fondi 7,792 trillion soʻmni tashkil etadi. Jamiyat oʻz faoliyatini Oʻzbekiston Respublikasining Fuqarolik kodeksi, Oʻzbekiston Respublikasining Havo kodeksi, qonun va boshqa meʼyoriy huquqiy hujjatlarga muvofiq olib boradi.

## Tarixi
2018-yil 27-noyabrda „Uzbekistan Airports“ aksiyadorlik jamiyati, Oʻzbekiston Respublikasi Prezidentiing „Oʻzbekiston Respublikasi fuqaro aviatsiyasini tubdan takomillashtirish chora-tadbirlari toʻgʻrisida“gi PF-5584-son Farmoniga muvofiq tashkil etilgan.

2020-yil 27-dekabr kuni Oʻzbekiston Respublikasi Prezidentining „Davlat ishtirokidagi korxonalarni isloh qilishni va davlat aktivlarini xususiylashtirishni jadallashtirish chora-tadbirlari toʻgʻrisida“gi PF-6096-son farmoniga muvofiq jamiyatning ustav kapitalidagi davlat ulushining 100 foizi jamiyatning yagona aksiyadori sifatida Oʻzbekiston Respublikasi Moliya vazirligiga oʻtkazildi.

2021-yil 30-apreldan „Uzbekistan Airports“ aksiyadorlik jamiyati Prezidentning 5100-sonli qaroriga asosan, Oʻzbekiston Respublikasi aeroportlarining barcha turdagi faoliyatining umumiy boshqaruvni amalga oshiradi.

2021-yil 1-noyabrdan „Uzbekistan Airports Handling“ MChJning Toshkent aeroportida UzPort brendi ostida faoliyat yurituvchi shoʻba korxonasi „Uzbekistan Airports“ AJ tarkibiga kiradi. 2022-yil 1-noyabrdan boshlab esa „Uzbekistan Airports Cargo“ MChJning „Toshkent“ aeroportining pochta-yuk kompleksi negizida tashkil etilgan shoʻba korxonasi „Uzbekistan Airports“ AJ tarkibiga kiradi.
## Davlat ulushi AJga oʻtkaziladigan mas’uliyati cheklangan jamiyatlar
* „Z. M. Bobur nomidagi Andijon xalqaro aeroporti“ MCHJ;
* „Buxoro xalqaro aeroporti“ MCHJ;
* „Qarshi xalqaro aeroporti“ MCHJ;
* „Navoiy xalqaro aeroporti“ MCHJ;
* „Nukus xalqaro aeroporti“ MCHJ;
* „Namangan xalqaro aeroporti“ MCHJ;
* „Samarqand xalqaro aeroporti“ MCHJ;
* „Islom Karimov nomidagi Toshkent xalqaro aeroporti“ MCHJ;
* „Termiz xalqaro aeroporti“ MCHJ;
* „Urganch xalqaro aeroporti“ MCHJ;
* „Fargʻona xalqaro aeroporti“ MCHJ.

## Rahbariyat
* Javlonbek Oybekovich Umarxodjayev – boshqaruvi raisi;
* Anvar Abdugafurovich Abdukadirov – boshqaruv raisining moliya-iqtisod masalalari boʻyicha birinchi oʻrinbosari;
* Behzod Abdulazizovich Yusupov – boshqaruv raisining aviatsiya xavfsizligi va rejim boʻyicha oʻrinbosari;
* Bohodir Mirhosilovich Mirusmanov – boshqaruv raisining xodimlar boʻyicha oʻrinbosari;
* Sardor Mahmudjanovich Abdullaev – boshqaruv raisining axborot texnologiyalari boʻyicha oʻrinbosari;
* Shovkat Kamilovich Toʻlaganov – boshqaruv raisining kapital qurilish boʻyicha oʻrinbosari;
* Bositxon Baxadirovich Rasulov – boshqaruv Raisining alohida muhim parvozlar boʻyicha oʻrinbosari;
* Shavkat Samatovich Samatov – boshqaruv raisi devoni rahbari.

## Manbalar